12.januar+-+onsdag

Gruppelogg onsdag 12. januar
Til stede: Janne, Silje B, Silje J, Rune og Camilla

Morgenmøte
Kl. 08.40 ble vårt første morgenmøte holdt. Her kom det frem at Rune vurderer å skifte kjønn for i håp om å bli bedre integrert i gruppen. Vi snakket litt om hvilke roller vi kan se at vi har inntatt hittil i gruppeprosessen og hvorvidt vi trives i disse. Diskusjonen ble noe diffus da det kan være for tidlig å ha definert roller. Hver enkelts rolle i gruppen vil antagelig komme bedre til syne etter hvert. Slik jeg ser det er det kun Silje B, utnevnt gruppeleder, og Janne som har sagt noe om sin egen rolle i grupper generelt. Silje B har uttrykt at hun har lett for å falle inn i en lederrolle og ta ansvar, mens Janne har sagt at hun ofte er noe tilbakeholden.

Idémyldring
Etter forelesning om Digitale Fosen ble det rom for gruppearbeid, og vi brukte tid på idémyldring til tema for prosjektet. Vi hadde mange ideer, og et kvalitativt fokus på pasient/bruker så ut til å engasjere de fleste i gruppen. Janne er positiv og en pådragsyter i diskusjonen. Det ser ut til å være enighet i gruppen om at dette er bra :) Ellers har vi noe ulike tanker om metode for datainnsamling, noe som kan gjenspeile vår ulike teoretiske bakgrunn.

Under idémyldringen ble gode lytteferdigheter, respektfulle tilnærminger og konfrontasjoner observert (Camilla.) Konfrontasjoner forstås her som at man sier i fra dersom man er uenig i noe som blir sagt eller har andre innvendinger.

Problemstillingen er foreløpig uklar da tema ikke er valgt.

Forelesninger og "videokonferanse"
Dagens forelesninger satte i gang tankeprosesser og inspirerte oss til å tenke i flere baner. Mulighetene ser ut til å være ubegrensede.

Om gruppeprosess
I dag hadde vi lite tid til samarbeid i gruppen. I tillegg til morgenmøtet møttes vi etter forelesninger for å samtale om gruppeloggen og dagens inntrykk. Gruppen preges av optimisme, ro og godt samarbeid.

Morgendagens agenda ble avklart: Det er ikke behov for et morgenmøte. Etter forelesningene skal vi ta en personighetstest som kan bidra til å definere våre roller i gruppen, og legge grunnlag for en bedre forståelse av gruppeprosesser.

Det minnes om at vi innen fredag skal ha lest "Prosessrapportveiledning".

Kommentar fra Runar: Dere skriver om ulike refleksjoner rundt ulike gruppeidentiteter, noe som er bra. Dere nevner også forelesningene satte i gang tankeprosesser hos gruppemedlemmene. Dere kunne kanskje skrevet litt om hvilke tankeprosesser det var, og eventuelt hvilke utfordringer ulike tankeprosesser førte med seg.

Spørsmål til ettertanke:
 * Janne og Silje B har reflektert over sine roller i grupper. Er det flere gruppemedlemmer som har gjort dette? Enten gjennom gruppearbeid i EiT eller tidligere gruppearbeid.
 * Dere har ulike tanker om metode for datainnsamling. Hvilke tanker?
 * Hvordan kom dere fram til at dere skal ta en personlighetstest? Synes alle det var en god ide eller var det delte meninger? På hvilken måte vil en personlighetstest hjelpe gruppens videre arbeid?

Kommentar fra Kahle: Er enig i det Runar skriver, tenkte jeg bare skulle nevne at når det gjelder personlighetstester må dere passe på rettighetene, spesielt hvis de er utført på internett. EiT-ledelsen er veldig strenge på dette på grunn av tidligere rettsaker som har gått på at studenter ikke har hatt rettigheten til ulike personlighetstester